Den 18. februar 1943 blev hun arresteret, mens hun delte dem ud på universitetet i München. Hun og broderen Hans blev opdaget af pedellen og indbragt til Gestapo i München, hvor Sophie Scholl blev forhørt af kriminaloversekretær Robert Mohr. Hun benægtede først alt, men efter at broderen tilstod, valgte hun også at tilstå. For at beskytte vennerne påtog de sig i første omgang hele ansvaret. Den 22. februar 1943 blev Sophie, broderen Hans og vennen Christoph Probst dømt til døden af [[Folkedomstolen]] i München. Folkedomstolens berygtede præsident [[Roland Freisler]] var ekstraordinært hentet fra [[Berlin]] til München for at lede [[retssag]]en, som idømte hende [[dødsstraf]].
[[Fil:White Rose graves.jpg|thumb|Sophie, Hans Scholl og Chrisoph Probst ligger gravlagt i [[Friedhof am Perlacher Forst|gravlunden]] på [[Perlacher Forst]], ved Stadelheim-fængslet i München. {{byline|Lawrence Jones|2007}}]]
Samme dag som dommen faldt, blev hun henrettet med [[guillotine]] i fængslet [[München-Stadelheim]] af [[bøddel]]en [[Johann Reichhart]] under opsyn af lederen for henrettelsesafdelingen ved landretten i München, førstestatsadvokat Walter Roemer. Til stede var også Roemers assistent, en [[præst]], en [[læge]] og tre bøddelassistenter. Hun er begravet på [[Friedhof am Perlacher Forst|gravlunden]] på [[Perlacher Forst]] ved Stadelheim-fængslet.
Jura Historie Walhalla Død Kriminalitet